**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL PLUNGĖS RAJONO MENO MOKYKLŲ MOKYTOJŲ DARBO UŽMOKESČIO FONDO SKAIČIAVIMO METODIKOS PATVIRTINIMO**

2019 m. gruodžio 19 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos švietimo įstatymo 58 straipsnio 1 dalies 3 punktu, Plungės rajono savivaldybės taryba n u s p r e n d ž i a :

1. Patvirtinti Plungės rajono meno mokyklų mokytojų darbo užmokesčio fondo skaičiavimo metodiką (pridedama).

2. Nustatyt, kad sprendimas įsigalioja nuo 2020 m. sausio 1 d.

Savivaldybės meras

SUDERINTA:

Administracijos direktorius M. Kaunas

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Finansų ir biudžeto skyriaus vedėja D. Mažeikienė

Sprendimą rengė Švietimo, kultūros ir sporto skyriaus vedėjas G. Rimeikis

PATVIRTINTA

Plungės rajono savivaldybės

tarybos 2019 m. gruodžio 19 d.

sprendimu Nr. T1-

**PLUNGĖS RAJONO MENO MOKYKLŲ MOKYTOJŲ DARBO UŽMOKESČIO FONDO SKAIČIAVIMO METODIKA**

**I SKYRIUS**

**BENDROSIOS NUOSTATOS**

1. Plungės rajono meno mokyklų mokytojų darbo užmokesčio fondo skaičiavimo metodikos (toliau – Metodika) tikslas – nustatyti bendrą darbo užmokesčio fondo skaičiavimo tvarką, apskaičiuojant skiriamas Savivaldybės lėšas meno mokyklų mokytojams.

2. Mokinių skaičius imamas iš Mokinių registro duomenų bazėje fiksuotų duomenų einamųjų metų sausio 1 d.

**II SKYRIUS**

**MOKYTOJŲ DARBO UŽMOKESČIO FONDO SKAIČIAVIMAS**

3. Plungės rajono meno mokyklų mokytojų darbo užmokesčio fondo savarankiškosioms savivaldybės funkcijoms vykdyti skirtos lėšos (DUMSB) apskaičiuojamos naudojant šią formulę (kiekvienai mokyklai atskirai): meno mokyklą lankančių vaikų skaičių (V) dauginti iš bazinės mėnesinės algos dydžio (BMA), dauginti iš koeficiento (R) ir dauginti iš socialinio draudimo koeficiento (Ksoc), tai yra DUMSB= V × BMA × R × Ksoc:

3.1. meno mokyklas lankančių vaikų skaičius (V) nustatomas pagal einamųjų metų sausio 1 dienos duomenimis, pateiktus Mokinių registro duomenų bazėje;

3.2. koeficientas (R) apskaičiuotas 2019 m. sausio 1 d. ir rugsėjo 1 d. nustatyto Plungės r. meno mokyklų mokytojų darbo užmokesčio fondų, padalintų iš meno mokyklas lankančių vaikų skaičiaus ir bazinės mėnesinės algos dydžio, vidurkis – 5,86;

3.3. socialinio draudimo koeficientas (Ksoc) apskaičiuojamas, taikant teisės aktų nustatytą socialinio draudimo įmokos tarifą, išreikštą vieneto dalimis (tsoc), pagal formulę: ksoc = 1 + tsoc.

**III SKYRIUS**

**BAIGIAMOSIOS NUOSTATOS**

4. Pagal šią Metodiką apskaičiavus darbo užmokesčio fondą, gaunamas bazinis įstaigos mokytojų darbo užmokesčio fondas. Šis bazinis mokytojų darbo užmokesčio fondo dydis, priklausomai nuo Savivaldybės biudžeto galimybių, gali būti mažinamas procentais.

5. Per biudžetinius metus, vadovaujantis šia Metodika, apskaičiuotas ir patvirtintas darbo užmokesčio fondas gali būti padidintas, pasikeitus pareigybių koeficientams.

6. Vadovaudamasis šia Metodika, Finansų ir biudžeto skyrius apskaičiuoja mokytojų bazinį darbo užmokesčio fondą, įvertinęs biudžeto galimybes, ir, jei yra būtinybė, mažina jį atitinkamu procentu.

7. Savivaldybės tarybai patvirtinus Savivaldybės biudžetą, įstaigų vadovai, vadovaudamiesi darbo užmokesčiui patvirtintų lėšų suma, tikslina pedagogų darbo krūvio paskirstymo sąrašą, kurį derina su Švietimo, kultūros ir sporto skyriumi, o Finansų ir biudžeto skyriui pateikia pareigybių sąrašą. Pedagogų darbo krūvio paskirstymo sąraše nurodo pareigybes, pareigybių lygį, profesinio darbo patirtį, etatų skaičių, koeficientus, numatytas priemokas, bendrą koeficientų ir lėšų sumą. Pedagogų darbo krūvio paskirstymo sąraše nurodytų pareigybių ir etatų skaičius turi būti toks, kad būtų užtikrintas optimalaus ir kokybiško ugdymo proceso organizavimas. Naujas pedagogų darbo paskirstymo sąrašas rengiamas mokslo metų pradžioje.

8. Per metus įstaigų vadovai, neviršydami Savivaldybės tarybos sprendimu patvirtinto maksimalaus etatų skaičiaus ir darbo užmokesčiui patvirtintos lėšų sumos, gali keisti pareigybių sąrašą. Įstaigų vadovai apie pakeitimus informuoja Švietimo, kultūros ir sporto bei Finansų ir biudžeto skyrius, pridėdami pareigybių sąrašą su nurodytais pakeitimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO MENO MOKYKLŲ MOKYTOJŲ DARBO UŽMOKESČIO FONDO SKAIČIAVIMO METODIKOS PATVIRTINIMO“**  |
| 2019 m. gruodžio 9 d. |
| Plungė |

**1. Parengto teisės akto projekto tikslas –** nustatyti bendrą darbo užmokesčio fondo skaičiavimo tvarką, apskaičiuojant skiriamas Savivaldybės lėšas meno mokyklų mokytojams.

**2. Teisės akto projekto esmė**, **rengimo priežastys ir motyvai.**

Nustatoma pastovi ir aiški lėšų skyrimo tvarka Plungės rajone veikiančių menų mokyklų mokytojų darbo užmokesčio fondui apskaičiuoti.

 **3. Lėšų poreikis (jeigu teisės aktui įgyvendinti reikalingos lėšos**). Papildomų lėšų nereikės.

**4. Laukiami rezultatai.** Aiškesnė lėšų skyrimo meno mokykloms tvarka.

**5. Kita svarbi informacija.**

**6. Numatomo teisinio reguliavimo poveikio vertinimas**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* | *Korupcijai įtakos neturės* | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

Rengėjas

Švietimo, kultūros ir sporto skyriaus vedėjasGintautas Rimeikis